Nilssonia

Nilssonia ialah genus labi-labi dari (keluarga Trionychidae) yang mendiami kawasan berair seperti sungai, kolam, tasik, dan paya di Asia Selatan dan Burma. Kebiasaannya, ia sering dianggap monotipik, dengan hanya satu spesies, iaitu Labi-labi Merak Burma (N. formosa). Walau bagaimanapun, genus Aspideretes atau Labi-labi Merak, mempunyai pertalian dengan N. formosa, dan yang membezakannya adalah kewujudan plat neural di antara sepasang tulang pleural pertama pada karapasnya, yang bercantum menjadi satu pada spesie N. formosa dan tiada pada spesies yang lain.

Namun, terdapat cadangan menyatukan dua genus di bawah satu nama, Nilssonia kerana Labi-labi Merak Burma mempunyai pertalian dengan Labi-labi India (A./N. gangeticus) dan Labi-labi Leith (A./N. leithii), menjadikan penyatuan ini dilihat wajar.

Etimologi
Nama genus, Nilssonia, adalah sebagai penghormatan kepada pakar zoologi Sweden, Sven Nilsson.

Spesies
Jika kesemua genus disatukan, terdapat lima spesies:

Nilssonia formosa  –  Labi-labi Merak Burma 
Nilssonia gangetica  – Labi-labi India atau Labi-labi Merak Ganges
Nilssonia hurum  – Labi-labi Merak India
Nilssonia leithii  – Labi-labi Leith atau Labi-labi Merak Nagpur 
Nilssonia nigricans  – Labi-labi Hitam atau Labi-labi Bostami 

Nota bene: Tatanama Binomial menunjukkan spesies ini dahulunya disenaraikan sebagai genus selain daripada Nilssonia.

Rujukan

Nilssonia
Genus Labi-labi